# Ford România lansează în liceele clujene programul de conducere preventiva “BeCool – Gândește înainte” powered by Ford Driving Skills for Life

* Ford România, prin latura sa filantropică – Ford Motor Company Fund, anunță astăzi continuarea programului “BeCool – Gândește înainte” în Cluj- Napoca
* Aflat sub umbrela Ford Driving Skills for Life, “BeCool – Gândește înainte” este implementat în Romania cu ajutorul echipei campioană națională de raliuri- Napoca Rally Academy
* Peste 12.000 de liceeni din Brașov, București și Craiova au luat parte la acest program
* “BeCool- Gândește înainte!” se va desfășura cu sprjinul autorităților locale în două sesiuni și va ajunge la aproximativ 9000 de liceeni din întreg județul Cluj

**CLUJ-NAPOCA, 25 martie 2019**- Ford România, prin latura sa filantropică - Ford Motor Company Fund, anunță continuarea programului “BeCool – Gândește înainte”, cu o nouă sesiune, de această dată în Cluj-Napoca.

„**BeCool- Gândește înainte!”** este un proiect ce se desfășoară sub umbrela binecunoscutului program gratuit de conducere preventivă **Ford Driving Skills for Life**, pe care Ford l-a demarat în România în anul 2014 cu ajutorul echipei campioană națională de raliuri- **Napoca Rally Academy**. Ford Driving Skills for Life se adresează tinerilor soferi, în special celor cu vârsta cuprinsă între 18 și 24 de ani, aceasta fiind categoria cea mai expusă la accidente, ca urmare a lipsei de experiență la volan.

Prin “**BeCool- Gandeste înainte**!”, Ford își propune să ajungă la categoria de vârstă interesată de obținerea permisului de conducere. Astfel, programul este gândit în mod special pentru educarea şi conştientizarea de către elevii claselor a XI-a şi a XII-a a riscurilor la care se expun în trafic.

„Considerăm că educarea viitorilor șoferi încă de pe băncile școlii este extrem de importanta, impactând modul în care aceștia se vor raporta ulterior la întreaga experiență de condus. Prin programul „**BeCool- Gandeste înainte**” încercăm să tragem cât mai devreme semnalul de alarmă cu privirire la riscurile asociate conducerii imprudente și să contribuim astfel la reducerea numărului de victime de pe șoselele Romaniei”, a spus Ian Pearson, Președintele Ford România.

**Bogdan Marișca**, instructor coordonator Ford Driving Skills for Life a declarat: „BeCool- Gândește înainte!” are menirea de a aduce în prim plan subiecte asociate teribilismului la volan, cum ar fi consumul de alcool, de droguri sau folosirea telefonului mobil la volan. Sunt subiecte care prind din ce în ce mai mult în rândul liceenilor din toată tara și este un lucru extraordinar că putem ajunge cu aceste workshop-uri și la Cluj, după ce ne-am bucurat de o prezență numeroasă în celelalte orașe în care le-am susținut”.

Programul „BeCool- Gândește înainte” este implementat cu ajutorul Inspectoratului Școlar Județean Cluj, a Primăriei Municipiului Cluj-Napoca, Consiliul Județean Cluj, a Serviciului Rutier al Poliției Cluj și a Brigăzii de Combatere a Crimei Organizate şi Antidrog Cluj.

„Pentru toate inițiativele educaționale valoroase, Inspectoratul Școlar Județean Cluj a manifestat întotdeauna deschidere și a contribuit temeinic, prin implicare și suport logistic oferit partenerului instituțional, în scopul creșterii gradului de responsabilizare a populației școlare, cu privire la reducerea comportamentelor cu risc în rândul elevilor. Ne onorează să reluăm colaborarea cu Napoca Rally Academy și să putem demara astăzi un alt parteneriat instituțional de referință pentru calitatea activităților educative extrașcolare, în unitățile de învățământ preuniversitar din județul Cluj și pornim această colaborare cu convingerea că seminariile educaționale adresate elevilor de liceu vor contribui semnificativ la adoptarea unei conduite responsabile în trafic și pentru prevenirea riscului rutier”, a precizat Valentin Claudiu Cuibus, inspector școlar general al Inspectoratului Școlar Județean Cluj.

Din 2016, anul demarării “BeCool- Gândește înainte!” și până în prezent, aproximativ 12.000 de liceeni din Brașov, București și Craiova au fost instruiți, iar la Cluj estimăm să cuprindem un număr de 9000 de participanți, prin grupul țintă vizat.

Instructorii Ford Driving Skills for Life de la Napoca Rally Academy vor ajunge în peste 60 de licee din Cluj-Napoca și din întreg județul Cluj, prima sesiune având loc în perioada 25 martie-19 aprilie, iar a doua sesiune, cu începere din toamna acestui an, an școlar 2019-2020.

# # #

**Despre Ford Motor Company**

Ford Motor Company este o companie globală cu sediul la Dearborn, Michigan. Compania proiectează, produce, promovează și asigură service pentru o gamă completă de autovehicule, camioane, SUV-uri și autovehicule electrice Ford, precum și autovehicule de lux Lincoln, oferă servicii financiare prin Ford Motor Credit Company și urmărește planul de a deveni lider în domeniile electrificare, autovehicule autonome și soluții de mobilitate. Ford are aproximativ 199.000 de angajați în toată lumea.Pentru informații suplimentareprivind Ford, produsele sale sau Ford Motor Credit Company, vizitați [www.corporate.ford.com](http://www.corporate.ford.com/).

**Ford Europa** produce, vinde și servisează vehicule sub marca Ford pe 50 de piețe individuale și are aproximativ 53.000 de angajați la facilitățile proprii și aproximativ 67.000 de angajați când sunt luate în considerate asocierile în participațiune și entitățile neconsolidate. În plus față de Ford Motor Credit Company, operațiunile Ford Europa includ Divizia Ford de Relații cu Clienții și 24 de facilități de producție (16 deținute integral sau asocieri în participațiune consolidate și 8 asocieri în participațiune neconsolidate). Primele autoturisme Ford au fost livrate în Europa în 1903 – același an în care a fost fondată Ford Motor Company. Producția europeană a început în 1911.

***Despre Ford Motor Company Fund***

*Ca ramură filantropică a Ford Motor Company, misiunea Ford Ford este să consolideze comunitățile locale și să facă viața oamenilor mai bună. Colaborând cu dealeri și parteneri non-profit din 63 de țări, Ford Fund asigură acces la oportunități și resurse care ajută oamenii să-și atingă potențialul maxim. Începând cu 1949, Ford Fund a investit peste 2 miliarde de dolari în programe de susținere a educației, programe de promovare a condusului defensiv sau în programe menite să încurajeze angajații să practice voluntariatul. Pentru mai multe informații, vizitați* [*http://community.ford.com*](http://community.ford.com/)*, și urmăriți activitățile pe Facebook* [*@FordFund*](https://www.facebook.com/FordFund/)*și pe Twitter*[*@FordFund*](https://twitter.com/fordfund_)

*.*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Contact: | Ana Maria Timiș |
|  | Communications & Public Affairs Manager Ford Romaniaatimis@ford.com  |
|  |  |
|  |  |

 |  |  |